Id-Deċiżjoni tal-Kummissjoni
tas-6 ta’ Novembru 1997
li tippreskrivi l-kondizzjonjiet speċjali li jirregolaw l-importazzjonijiet tal-prodotti tas-sajd u l-akkwakultura li joriġinaw fil-Madagaskar
(Test bir-relevanza għaż-ŻEE)
(97/757/KE)
Il-KUMMISSJONI TAL-KOMUNITAJIET EWROPEJ,
Wara li kkonsidrat it-Trattat li jistabilixxi l-Komunità Ewropea,
Wara li kkonsidraw id-Direttiva tal-Kunsill 91/493/KEE tat-22 ta’ Lulju 1991 li tistipula l-kondizzjonijiet tas-saħħa dwar il-produzzjoni u t-tqegħid fuq is-suq ta’ prodotti tas-Sajd [1], kif l-aħħar emendata bid-Direttiva Nru. 95/71/EC [2], u b’mod partikolari l-Artikolu 11 tagħha,
Wara li kkonsidrat id-Direttiva tal-Kunsill 90/675/KEE ta’ l-10 ta’ Diċembru 1990 li tippreskrivi l-prinċipji li jirregolaw l-organizzazzjoni tal-verifiki veterinarji dwar prodotti li jidħlu fil-Komunità minn pajjiżi terzi [3], kif l-aħħar emendata bid-Direttiva 96/43/KE [4], u b’mod partikolari l-Artikolu 19 (7) taghha,
Billi espert tal-Kummissjoni wettaq żjara ta’ spezzjoni fil-Madagaskar biex jivverifika l-kondizzjonijiet li taħthom huma magħmula l-prodotti mis-sajd, maħżuna u mibgħuta lejn il-Komunità;
Billi d-disposizzjonijiet tal-leġislazzjoni tal-Madagaskar dwar l-inspezzjoni tas-saħħa u s-sorveljanza tal-prodotti mis-sajd jistgħu jitqiesu ekwivalenti għal dawk preskritti fid-Direttiva 91/493/KEE;
Billi, fil-Madagaskar id-Direction des services vétérinaires (DSV) du ministère de l’élevage hija kapaċi li tivverifika effettivament l-applikazzjoni tal-liġijiet fis-seħħ;
Billi l-proċedura għall-ksib tac-ċertifikat tas-saħħa msemmi fl-Artikolu 11 (4)(a) tad-Direttiva 91/493/KEE għandu jkopri wkoll id-definizzjoni ta’ ċertifikat mudell, il-ħtiġiet minimi fir-rigward tal-lingwa(i) li fiha għandu jkun imfassal u l-grad tal-persuna li jkollha s-setgħa li tiffirmah;
Billi, skond l-Artikolu 11(4)(b) tad-Direttiva 91/493/KEE, marka għandha tkun imwaħħla mal-pakketti tal-prodotti mis-sajd li tagħti l-isem tal-pajjiż terz u n-numru ta’ l-approvazzjoni ta’ l-istabbiliment, maħżen tat-tkessiħ u bastiment li jifriżża ta’ l-oriġini;
Billi, skond l-Artikolu 11(4)(ċ) tad-Direttiva 91/493/KEE, lista ta’ stabbilimenti approvati, mħażen tat-tkessiħ jew bastimenti tal-friża għandha titħejja; billi dik il-lista għandha titħejja fuq il-bażiku tal-komunikazzjoni mid-DSV lill-Kummissjoni; billi huwa għalhekk għad-DSV biex tassigura l-konformità mad-disposizzjonijiet preskritti għal dak il-għan fl-Artikolu 11(4) tad-Direttiva 91/493/KEE;
Billi DSV pprovda l-assikurazzjonjiet uffiċjali fir-rigward tal-konformità mar-regoli preskritti fil-Kapitolu V ta’ l-Anness li jinsab mad-Direttiva 91/493/KEE u dwar it-twettieq tal-ħtiġiet ekwivalenti għal dawk preskritti f’dik id-Direttiva għall-approvazzjonijiet ta’ l-istabilimenti, mħażen tat-tkessiħ jew bastimenti tal-friża;
Billi huwa meħtieg li titħassar id-Deċiżjoni tal-Kummissjoni 97/516/KE ta’ l-1 ta’ Awissu 1997 li tikkonċerna ċerti miżuri protettivi fir-rigward ta’ ċerti prodotti mis-sajd li joriġinaw fil-Madagaskar [5];
Billi l-miżuri li għalihom tipprovdi din id-Deċiżjoni huma skond l-opinjoni tal-Kumitat Veterinarju Permanenti,
ADOTTAT DIN ID-DEĊIŻJONI:
Artikolu 1
Id-Direction des services vétérinaires (DSV) du ministère de l’élevage għandha tkun l-awtorità kompetenti fil-Madagaskar għall-verifikazzjoni u ċertifikazzjoni tal-konformità tal-prodotti mis-sajd u l-akkwakultura mal-ħtiġiet tad-Direttiva 91/493/KEE.
Artikolu 2
Il-prodotti mis-sajd u l-akkwakultura li joriġinaw fil-Madagaskar għandhom jikkonformaw mal-kondizzjonijiet li ġejjin:
1. kull konsenja għandha tkun akkumpanjata b’ċertifikat oriġinali enumerat, debitament mimli, ffirmat, datat u li jkun jikkonsisti minn folja waħda skond il-mudell f’l-Anness A hawn mehmuż;
2. il-prodotti għandhom ikunu ġejjin minn stabbilimenti approvati u elenkati fl-Anness B hawn mehmuż;
3. ħlief fil-każ ta’ prodotti mis-sajd friżati fi kwantitajiet kbar u maħsuba għall-manifattura ta’ l-ikel ippriservat, il-pakketti kollha għandu jkollhom fuqhom il-kelma ‘MADAGASKAR’ u n-numru ta’ l-approvazzjoni ta’ l-istabbiliment, mħażen tat-tkessiħ jew bastimenti tal-friża ta’ l-oriġini f’ittri li ma jitħassrux.
Artikolu 3
1. Ic-certifikati kif imsemmija fl-Artikolu 2(1) għandhom jitħejjew mill-inqas f’lingwa waħda uffiċjali ta’ l-Istati Membri fejn jitwettqu l-verifiki.
2. Iċ-ċertifikati għandu jkollhom fuqhom l-isem, il-kariga u l-firma tar-rappresentat tad-DSV u t-timbru uffiċjali ta’ dak ta’ l-aħħar f’kulur differenti minn dak ta’ ċertifikazzjoni oħra.
Artikolu 4
Id-Deċiżjoni 97/516/KE hija imħassra.
Artikolu 5
Din id-Deċiżjoni hija indirizzata lill-Istati Membri.
Magħmula fi Brussel, fis-6 ta’ Novembru 1997.